ประกาศกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมและผลิตภัณฑ์ผ้าไหม อาศัยอำนาจตามความในมาตรา ๔ และมาตรา ๑๗แห่งพระราชบัญญัติมาตรฐานสินค้าขาออก พ.ศ. ๒๕๐๓ซึ่งแก้ไขเพิ่มเติมโดยพระราชบัญญัติมาตรฐานสินค้าขาออก (ฉบับที่ ๒) พ.ศ. ๒๕๒๒รัฐมนตรีว่าการกระทรวงพาณิชย์โดยคำแนะนำของคณะกรรมการมาตรฐานสินค้าออกประกาศไว้ดังต่อไปนี้ข้อ ๑ประกาศนี้ก. ผ้าไหมและผลิตภัณฑ์ผ้าไหม หมายความถึงผ้าไหมและผลิตภัณฑ์ผ้าไหมที่กำหนดให้เป็นสินค้ามาตรฐาน ตามข้อ ๒ ของประกาศกระทรวงพาณิชย์เรื่อง มาตรฐานผ้าไหมและผลิตภัณฑ์ผ้าไหม ลงวันที่ ๑๔ พฤศจิกายน ๒๕๑๖ข. มาตรฐานสินค้าผ้าไหมและผลิตภัณฑ์ผ้าไหม หมายความถึงมาตรฐานผ้าไหมและผลิตภัณฑ์ผ้าไหม ที่กำหนดขึ้นตามข้อ ๓ ของประกาศกระทรวงพาณิชย์เรื่อง มาตรฐานผ้าไหมและผลิตภัณฑ์ผ้าไหม ลงวันที่ ๑๔ พฤศจิกายน ๒๕๑๖และประกาศกระทรวงพาณิชย์ เรื่อง มาตรฐานผ้าไหมและผลิตภัณฑ์ผ้าไหม (ฉบับที่ ๒)ลงวันที่ ๓๐ มีนาคม ๒๕๑๙ ข้อ ๒ ข้อ ๓ ข้อ ๔ และข้อ ๕ข้อ ๒ให้ผู้ทำการค้าขาออกซึ่งสินค้ามาตรฐานผ้าไหมและผลิตภัณฑ์ผ้าไหมจัดให้มีการตรวจสอบมาตรฐานสินค้าตามหลักเกณฑ์และวิธีการ ดังนี้ก. นำผ้าไหมและผลิตภัณฑ์ผ้าไหมที่จะจัดให้มีการตรวจสอบไปให้ตรวจสอบ ณสถานที่ทำการของสำนักงานมาตรฐานสินค้าหรือสำนักงานสาขาหรือสถานที่ทำการของผู้ประกอบธุรกิจตรวจสอบมาตรฐานสินค้า ในวันและเวลาทำการในกรณีที่ประสงค์จะจัดให้มีการตรวจสอบนอกสถานที่ทำการหรือนอกเวลาทำการดังกล่าวตามวรรคหนึ่งให้แจ้งความประสงค์เป็นหนังสือต่อสำนักงานมาตรฐานสินค้าหรือสำนักงานสาขาหรือผู้ประกอบธุรกิจตรวจสอบมาตรฐานสินค้าในวันและเวลาทำการล่วงหน้าก่อนเวลาที่จะเริ่มจัดให้มีการตรวจสอบไม่น้อยกว่า๓ ชั่วโมง ทั้งนี้ สถานที่จะจัดให้มีการตรวจสอบนั้นต้องมีความเหมาะสมและมีแสงสว่างพอเพียงที่จะทำการตรวจสอบมาตรฐานสินค้าได้ข.[๑]ในกรณีที่เป็นผ้าไหมสำเร็จรูปหรือผลิตภัณฑ์ผ้าไหมและการชักตัวอย่างโดยการตัดผ้าไหมจากผ้าไหมสำเร็จรูปหรือผลิตภัณฑ์ผ้าไหมนั้นเพื่อตรวจสอบจะทำความเสียหายให้กับผ้าไหมสำเร็จรูปหรือผลิตภัณฑ์ผ้าไหมนั้นมากให้แนบตัวอย่างผ้าไหมซึ่งเป็นประเภท ชนิด สีลวดลายเดียวกับผ้าไหมสำเร็จรูปหรือผ้าไหมที่ใช้ทำผลิตภัณฑ์ผ้าไหมนั้นขนาดไม่น้อยกว่า๙ '๑๐ เซนติเมตร หรือ ๓ '๓๐ เซนติเมตร ในลักษณะขนานกับด้านยืนและด้านพุ่งโดยไม่นับริมผ้าส่วนที่เป็นขอบไว้ที่ผืนผ้าไหมสำเร็จรูปหรือที่ผลิตภัณฑ์ผ้าไหมนั้นจำนวนชิ้นตัวอย่างต้องไม่น้อยกว่าร้อยละ ๑๕ของจำนวนผืนผ้าไหมสำเร็จรูปหรือผลิตภัณฑ์ผ้าไหมทั้งหมดที่เป็นประเภท ชนิด สีลวดลายเดียวกันค. แสดงเครื่องหมายเพื่อให้เห็นว่าผ้าไหมและผลิตภัณฑ์ผ้าไหมที่จะจัดให้มีการตรวจสอบนั้นเป็นสินค้าที่ทำหรือมีไว้เพื่อจำหน่ายในทางการค้าขาออก ทั้งนี้ให้เป็นไปตามหลักเกณฑ์และวิธีการที่รัฐมนตรีกำหนดข้อ ๓ให้ผู้มีหน้าที่ตรวจสอบมาตรฐานสินค้าตรวจสอบมาตรฐานสินค้าผ้าไหมและผลิตภัณฑ์ผ้าไหม ดังนี้ก. การตรวจสอบ(๑) ผ้าไหม(๑.๑) ตรวจสอบผ้าไหมทุกผืนที่จะพึงออกใบรับรองมาตรฐานสินค้าให้ตามรายการต่อไปนี้(๑.๑.๑) ความกว้างและความยาวของผืนผ้าไหม(๑.๑.๒) ความเรียบร้อย ไม่เปรอะเปื้อนไม่ชำรุดไม่เปื่อยหรือขาดง่ายและมีสีสม่ำเสมอตามสภาพหรือลักษณะของผ้าไหมตลอดทั้งผืน(๑.๑.๓) ข้อความที่ประทับ หรือป้ายหรือสลากที่ผืนผ้าไหมว่าถูกต้องตรงกับข้อเท็จจริง(๑.๒)คัดแยกผ้าไหมที่จะพึงออกใบรับรองมาตรฐานสินค้าให้แยกตามประเภทหรือชนิดและสีของผ้าไหมนั้นสุ่มผ้าไหมแต่ละสีที่เป็นชนิดเดียวกันออกมาทั้งผืน จำนวนไม่น้อยกว่าร้อยละ ๕ของจำนวนผืนผ้าไหมทั้งหมดที่เป็นประเภทหรือชนิดและสีเดียวกันที่จะพึงออกใบรับรองมาตรฐานสินค้าให้และตรวจสอบรายการต่างๆ ตามวิธีการดังต่อไปนี้(๑.๒.๑) จำนวนเส้นไหมยืนต่อระยะหนึ่งเซนติเมตรใช้แว่นขยายหรือกล้องจุลทรรศน์ส่องและตรวจนับจากจุดต่าง ๆ ตามแนวเฉลียงของผืนผ้าไม่น้อยกว่า ๑๐ จุด จุดแรกต้องห่างจากริมผ้าไม่น้อยกว่า ๔ เซนติเมตร(๑.๒.๒) น้ำหนักต่อพื้นที่หนึ่งตารางเมตรของผ้าไหมไทยนำตัวอย่างผ้าไหมไทยทั้งหมดที่ได้สุ่มไว้ ชั่งน้ำหนักแต่ละผืนทั้งผืนแล้วคำนวณเฉลี่ยเป็นน้ำหนักต่อเนื้อที่หนึ่งตารางเมตรของผืนผ้านั้น ๆ(๑.๒.๓)[๒]ปริมาณเป็นร้อยละโดยน้ำหนักของเส้นใยไหมแท้ที่ใช้ทอผ้าไหมตัดตัวอย่างผ้าไหมขนาดไม่ต่ำกว่า ๙ '๑๐ เซนติเมตร หรือ ๓ '๓๐ เซนติเมตร ตามแนวขนานกับด้านยืนและด้านพุ่ง ห่างจากริมผ้าไม่น้อยกว่า ๔เซนติเมตร จากผ้าไหมทุกผืนที่ได้สุ่มไว้ แบ่งตัวอย่างผ้าไหมแต่ละชิ้นออกเป็น ๓ส่วน แต่ละส่วนมีขนาดไม่ต่ำกว่า ๓ '๑๐ เซนติเมตร เก็บตัวอย่างผ้าไหมนั้นไว้เพื่อเป็นหลักฐาน ๒ ส่วน อีก ๑ส่วนนำไปเป็นตัวอย่างเพื่อตรวจสอบตัดตัวอย่างผ้าไหมส่วนที่จะตรวจสอบให้ได้ขนาด ๓ ' ๓ เซนติเมตรนำตัวอย่างผ้าไหมส่วนที่จะตรวจสอบที่ได้ขนาดดังกล่าวทั้งหมดชั่งหาน้ำหนักเลาะเส้นยืนและเส้นพุ่งของผ้าไหมจากตัวอย่างออกทั้งหมดคัดแยกเฉพาะเส้นใยไหมแท้ชั่งน้ำหนัก แล้วคำนวณปริมาณเป็นร้อยละโดยน้ำหนักในกรณีที่เป็นผ้าไหมสำเร็จรูปและการตัดตัวอย่างจากผืนผ้าไหมนั้นจะทำความเสียหายให้แก่ผืนผ้าไหมนั้นมากการตัดตัวอย่างผ้าไหมตามที่ระบุในวรรคหนึ่งจะตัดจากตัวอย่างผ้าไหมที่ผู้จัดให้มีการตรวจสอบมาตรฐานสินค้าได้แนบไว้ที่ผืนผ้าไหมตามที่ระบุไว้ในข้อ๒ ข ก็ได้ ทั้งนี้ให้ตรวจสอบเปรียบจนแน่ใจว่าผ้าไหมนั้นเป็นประเภท ชนิด สีและลวดลายเดียวกับผ้าไหมสำเร็จรูปนั้น(๒) ผลิตภัณฑ์ผ้าไหม(๒.๑) ตรวจสอบผลิตภัณฑ์ผ้าไหมทุกชิ้นที่จะพึงออกใบรับรองมาตรฐานสินค้าให้ตามรายการต่อไปนี้(๒.๑.๑) ความเรียบร้อยไม่เปรอะเปื้อนหรือชำรุด(๒.๑.๒) ข้อความที่ประทับหรือป้ายหรือสลากที่ชิ้นผลิตภัณฑ์ผ้าไหมว่าถูกต้องตรงกับข้อเท็จจริง(๒.๒)[๓]คัดแยกผลิตภัณฑ์ผ้าไหมที่จะพึงออกใบรับรองมาตรฐานสินค้าให้แยกตามประเภทหรือชนิดและสีของผลิตภัณฑ์ผ้าไหมนั้น ตัดตัวอย่างผ้าไหมขนาดไม่ต่ำกว่า๙ '๑๐ เซนติเมตร หรือ ๓ '๓๐ เซนติเมตร จากผลิตภัณฑ์ผ้าไหมจำนวนชิ้นผลิตภัณฑ์ผ้าไหมที่ต้องตัดตัวอย่างให้เป็นไปตามอัตราดังต่อไปนี้จำนวนผลิตภัณฑ์ผ้าไหมที่เป็นประเภทชนิดและสีเดียวกัน ตัดตัวอย่างจากผลิตภัณฑ์ผ้าไหม ๑๑๐๐ ชิ้น ไม่น้อยกว่า ๒ ชิ้นตั้งแต่ ๑๐๑๓๐๐ ชิ้น ไม่น้อยกว่า ๔ ชิ้นตั้งแต่ ๓๐๑๕๐๐ ชิ้น ไม่น้อยกว่า ๖ ชิ้นตั้งแต่ ๕๐๑๑๐๐๐ ชิ้น ไม่น้อยกว่า ๘ ชิ้นตั้งแต่ ๑๐๐๐ชิ้นขึ้นไป ไม่น้อยกว่า ๑๐ ชิ้นแล้วดำเนินการตาม (๑.๒.๓) วรรคหนึ่งและให้นำความใน (๑.๒.๓) วรรคสอง มาใช้บังคับโดยอนุโลมข. เกณฑ์การตัดสิน(๑) การตรวจสอบผ้าไหมตาม (๑.๒) ของ ก. (๑)หรือผลิตภัณฑ์ผ้าไหมตาม (๒.๒) ของ ก. (๒)ถ้าปรากฏว่าผ้าไหมหรือตัวอย่างผ้าไหมประเภทหรือชนิดและสีที่สุ่มตรวจสอบนั้น(๑.๑) ถูกต้องตามมาตรฐานทุกตัวอย่างที่ตรวจสอบให้ถือว่าผ้าไหมหรือผลิตภัณฑ์ผ้าไหมที่จะพึงออกใบรับรองมาตรฐานสินค้าให้เฉพาะประเภทหรือชนิดและสีนั้นทั้งหมดถูกต้องตามมาตรฐาน(๑.๒)ผิดมาตรฐานเพียงตัวอย่างใดตัวอย่างหนึ่งของตัวอย่างที่ตรวจสอบให้ถือว่าผ้าไหมหรือผลิตภัณฑ์ผ้าไหมที่จะพึงออกใบรับรองมาตรฐานสินค้าให้เฉพาะประเภทหรือชนิดและสีนั้นทั้งหมดผิดมาตรฐาน(๒) การตรวจสอบผ้าไหมตาม (๑.๑) ของ ก. (๑)หรือผลิตภัณฑ์ผ้าไหมตาม (๒.๑) ของ ก. (๒)ถ้าปรากฏว่าผ้าไหมหรือผลิตภัณฑ์ผ้าไหมผืนใดหรือชิ้นใดผิดมาตรฐานให้ถือว่าผ้าไหมหรือผลิตภัณฑ์ผ้าไหมเฉพาะผืนหรือชิ้นนั้นเท่านั้นที่ผิดมาตรฐานค.ให้บรรจุตัวอย่างผ้าไหมที่ได้เก็บไว้เป็นหลักฐานตามที่ระบุใน (๑.๒) (๑.๒.๓) ของ ก.(๑) หรือ (๒.๒) ของ ก. (๒)แต่ละส่วนในถุงหรือภาชนะที่ป้องกันการเปลี่ยนแปลงสภาพของตัวอย่างได้ผนึกสลากแสดงประเภท ชนิดของผ้าไหมหรือผลิตภัณฑ์ผ้าไหมนั้นชื่อผู้จัดให้มีการตรวจสอบเลขที่คำร้องขอให้ออกใบรับรองมาตรฐานสินค้าวันเดือนปีที่ตรวจสอบ และให้ผู้มีหน้าที่ตรวจสอบผู้จัดให้มีการตรวจสอบหรือผู้แทนที่อยู่ในขณะตรวจสอบลงลายมือชื่อกำกับไว้ที่สลากตราประทับปากถุงหรือภาชนะนั้น แล้วให้ผู้เกี่ยวข้องดังกล่าวข้างต้นลงลายมือชื่อกำกับไว้ที่ปากถุงหรือภาชนะอีกครั้งหนึ่งมอบตัวอย่างดังกล่าวให้ผู้มีหน้าที่รับมอบตามที่สำนักงานมาตรฐานสินค้ากำหนดง.ผ้าไหมและผลิตภัณฑ์ผ้าไหมที่ได้รับการตรวจสอบมาตรฐานสินค้าแล้วเมื่อผู้จัดให้มีการตรวจสอบมาตรฐานสินค้าจะนำบรรจุหีบห่อให้ผู้มีหน้าที่ตรวจสอบมาตรฐานสินค้าตรวจสอบหีบห่อนั้นและควบคุมการบรรจุหีบห่อโดยใกล้ชิด แล้วตราประทับที่หีบห่อนั้นด้วยประกาศฉบับนี้มีผลใช้บังคับเมื่อพ้นกำหนด ๑๕วัน นับตั้งแต่วันประกาศในราชกิจจานุเบกษา[๔]ประกาศณ วันที่ ๑๖ ธันวาคม ๒๕๒๓ตามใจ ขำภโตรัฐมนตรีว่าการกระทรวงพาณิชย์ประกาศกระทรวงพาณิชย์เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมและผลิตภัณฑ์ผ้าไหม(ฉบับที่ ๒)[๕]อุษมล/ผู้จัดทำ๖กันยายน ๒๕๕๔[๑] ข้อ ๒ ข.แก้ไขเพิ่มเติมโดยประกาศกระทรวงพาณิชย์ เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมและผลิตภัณฑ์ผ้าไหม(ฉบับที่ ๒)[๒] ข้อ ๓ ก.(๑.๒.๓) แก้ไขเพิ่มเติมโดยประกาศกระทรวงพาณิชย์ เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมและผลิตภัณฑ์ผ้าไหม (ฉบับที่ ๒)[๓] ข้อ ๓ ก.(๒.๒) แก้ไขเพิ่มเติมโดยประกาศกระทรวงพาณิชย์ เรื่องหลักเกณฑ์และวิธีการในการจัดให้มีการตรวจสอบและการตรวจสอบมาตรฐานสินค้าผ้าไหมและผลิตภัณฑ์ผ้าไหม (ฉบับที่ ๒)[๔] ราชกิจจานุเบกษาเล่ม ๙๗/ตอนที่ ๙๔/ฉบับพิเศษ หน้า ๑๑/๑๙ มิถุนายน ๒๕๒๓[๕] ราชกิจจานุเบกษาเล่ม ๙๘/ตอนที่ ๔๘/ฉบับพิเศษ หน้า ๔/๓๐ มีนาคม ๒๕๒๔